ประกาศกรมเจรจาการค้าระหว่างประเทศ เรื่อง โครงสร้างอำนาจหน้าที่ การจัดองค์กรในการดำเนินงาน และสถานที่ติดต่อเพื่อขอรับข้อมูลข่าวสารของกรมเจรจาการค้าระหว่างประเทศ

ประกาศกรมเจรจาการค้าระหว่างประเทศ

ประกาศกรมเจรจาการค้าระหว่างประเทศ
เรื่อง
โครงสร้างอำนาจหน้าที่ การจัดองค์กรในการดำเนินงาน และสถานที่ติดต่อ
เพื่อขอรับข้อมูลข่าวสารของกรมเจรจาการค้าระหว่างประเทศ[๑]

ตามพระราชบัญญัติข้อมูลข่าวสารของราชการ พ.ศ. ๒๕๔๐
มาตรา ๗ (๑) (๒) (๓) ได้กำหนดให้หน่วยงานของรัฐส่งโครงสร้างและการจัดองค์กรในการดำเนินงาน
สรุปอำนาจหน้าที่ที่สำคัญ และสถานที่ติดต่อเพื่อขอรับข้อมูลข่าวสารของราชการลงพิมพ์ในราชกิจจานุเบกษา
นั้น
เพื่อให้ข้อมูลข่าวสารเกี่ยวกับโครงสร้างอำนาจหน้าที่
การจัดองค์กรในการดำเนินงาน และสถานที่ติดต่อเพื่อขอรับข้อมูลข่าวสารของกรมเจรจาการค้าระหว่างประเทศ
ถูกต้องทันสมัยและเป็นปัจจุบัน จึงขอประกาศกรมเจรจาการค้าระหว่างประเทศ เรื่อง โครงสร้างอำนาจหน้าที่
การจัดองค์กรในการดำเนินงาน และสถานที่ติดต่อเพื่อขอรับข้อมูลข่าวสารของกรมเจรจาการค้าระหว่างประเทศฉบับนี้แทนฉบับเดิม
ทั้งนี้ ตั้งแต่บัดนี้เป็นต้นไป ดังนี้

โครงสร้างของกรมเจรจาการค้าระหว่างประเทศ
(๑) สำนักบริหารกลาง (สำนักงานเลขานุการกรม เดิม)
Bureau of General Administration
(๒) สำนักเจรจาการค้าบริการและการลงทุน (สำนักเจรจาการค้าบริการ
เดิม)
Bureau of Services and Investment Negotiations
(๓) สำนักเจรจาการค้าพหุภาคี
Bureau of Multilateral Trade Negotiations
(๔) สำนักยุโรปเอเชียใต้ ตะวันออกกลาง และแอฟริกา
Bureau of European, South Asian, Middle
 East and African Affairs
(๕) สำนักอเมริกาและแปซิฟิก
Bureau of America
and Pacific Affairs
(๖) สำนักอาเชียน (สำนักเอเชียตะวันออก เดิม)
Bureau of ASEAN Affairs
(๗) สำนักวิเคราะห์สินค้าอุตสาหกรรม *
Bureau of Industrial Analysis
(๘) สำนักสารสนเทศการเจรจา *
Bureau of Trade Information
(๙) สำนักเจรจาสินค้าเกษตร *
Bureau of Agriculture Negotiations
(๑๐) สำนักเอเชีย *
Bureau of Asian Affairs
(๑๑) สำนัก FTA และทวิภาคี
*
Bureau of FTA and Bilateral Trade Negotiations
(๑๒) สำนักประชาสัมพันธ์และประสานงานรัฐสภา *
Bureau of Public Relations and Parliamentary Affairs
(๑๓) กองพัฒนาระบบบริหารและแผนงาน *
Public Sector Development and Planning Group
หมายเหตุ * เป็นการแบ่งส่วนราชการภายใน
อำนาจหน้าที่ของกรมเจรจาการค้าระหว่างประเทศ
(๑) วิเคราะห์ เสนอแนะ นโยบายและท่าทีกลยุทธ์ รวมทั้งประสานนโยบายด้านการเจรจาการค้าระหว่างประเทศ
(๒) ประชุมเจรจาการค้าในระดับพหุภาคี รวมทั้งองค์การระหว่างประเทศอื่นๆ
ที่เกี่ยวข้อง
(๓) ประชุมเจรจาการค้าในระดับทวิภาคี และประชุมเจรจาการค้าภายใต้กรอบความร่วมมือทางเศรษฐกิจการค้าภูมิภาค
อนุภูมิภาค
(๔) ประชุมเจรจาการค้าบริการ และประชุมเจรจาพาณิชย์อิเล็กทรอนิกส์ในเวทีระหว่างประเทศ
(๕) ประชุมเจรจาจัดทำเขตการค้าเสรี
(๖) ศึกษา วิเคราะห์ นโยบาย มาตรการทางเศรษฐกิจการค้าของประเทศคู่ค้า
และผลการกระทบของการเจรจาการค้าต่อไทย เสริมสร้างและเผยแพร่ความรู้ความเข้าใจเกี่ยวกับผลการเจรจาการค้า
รวมทั้งเสนอแนะนโยบาย แนวทางปรับตัวและขยายความร่วมมือทางเศรษฐกิจต่างๆ
(๗) พัฒนาระบบข้อมูลสารสนเทศด้านการเจรจาการค้าระหว่างประเทศ
(๘) ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่รัฐมนตรีหรือคณะรัฐมนตรีมอบหมาย
อำนาจหน้าที่ของส่วนราชการสังกัดกรมเจรจาการค้าระหว่างประเทศ
(๑) สำนักบริหารกลาง
(ก) ประสาน/อำนวยการงานสารบรรณ
(ข) บริหารจัดการด้านบุคลากรและพัฒนา/ฝึกอบรมข้าราชการ
(ค) วิเคราะห์ จัดทำงบประมาณ/การเงิน/บัญชีและบริหารจัดการให้เป็นไปตามระเบียบ/เป้าหมายของรัฐบาล
(ง) บริหารจัดการด้านการจัดซื้อ จัดจ้าง จัดหาวัสดุครุภัณฑ์
รวมทั้งอำนวยความสะดวกด้านอาคารสถานที่และยานพาหนะ
(จ) ประสานและอำนวยความสะดวกแก่คณะผู้แทนการค้าต่างประเทศ
และคณะผู้แทนการค้าไทยรวมทั้งดำเนินการพิธีการในการประชุมระหว่างประเทศ
(๒) สำนักเจรจาการค้าบริการและการลงทุน
(ก) ประชุมเจรจาด้านการค้าบริการและการลงทุนภายใต้ความตกลงการค้าเสรีในระดับทวิภาคี
ASEAN ASEAN กับประเทศคู่เจรจา APEC และ WTO
(ข) วิเคราะห์ เสนอแนะนโยบาย กลยุทธ์ และท่าทีในการเจรจาการค้าบริการและการลงทุนในภาพรวมและรายสาขาในทุกกรอบเวที
และในการเจรจาเรื่องการค้าและแรงงาน
(ค) ตรวจสอบการปฏิบัติตามพันธกรณีและข้อผูกพันด้านการเปิดตลาดการค้าบริการและการลงทุนของไทยและประเทศคู่เจรจาในทุกกรอบความตกลง
(ง) ดำเนินการรักษาและปกป้องสิทธิและผลประโยชน์ทางการค้าบริการ
และการลงทุนของไทยภายใต้กรอบ WTO ASEAN และ FTA
(จ) ศูนย์ตอบข้อซักถาม (Enquiry Point) และเผยแพร่ข้อมูลการเปิดตลาดการค้าบริการและการลงทุนภายใต้
WTO APEC ASEAN และ ASEAN กับ ประเทศคู่เจรจา
(๓) สำนักเจรจาการค้าพหุภาคี
(ก) ประชุมเจรจาการค้าสินค้าภายใต้กรอบ WTO
APEC ASEM UNCTAD ESCAP OECD และ GSTP
(ข) วิเคราะห์ เสนอแนะนโยบาย กลยุทธ์ และท่าทีการเจรจาการค้าสินค้าอุตสาหกรรมและกฎเกณฑ์การค้าในระดับพหุภาคี
(ค) ตรวจสอบการปฏิบัติตามพันธกรณีภายใต้ WTO
ของไทยและสมาชิก
(ง) ดำเนินการรักษาและปกป้องสิทธิและผลประโยชน์ทางการค้าของไทยภายใต้กระบวนการระงับข้อพิพาทในกรอบ
WTO
(จ) ให้คำปรึกษา แนะนำแก่ภาครัฐและเอกชนในด้านการใช้สิทธิและการปฏิบัติตามพันธกรณีของไทยภายใต้
WTO
(๔) สำนักยุโรปเอเชียใต้ ตะวันออกกลาง และแอฟริกา
(ก) การประชุมเจรจาจัดทำ ความตกลงเขตการค้าเสรีในระดับทวิภาคี
อาทิ ไทย - อินเดีย ไทย - EFTA และระดับภูมิภาค เช่น BIMSTEC
อาเซียน - อินเดีย อาเซียน - EU
(ข) ประชุมเจรจาการค้าและความร่วมมือทางเศรษฐกิจในระดับทวิภาคี
และภูมิภาคกับประเทศในยุโรป เอเชียใต้ ตะวันออกกลาง แอฟริกา และกลุ่ม BIMSTEC
(ค) วิเคราะห์ เสนอแนะนโยบาย กลยุทธ์ และท่าทีในการเจรจาจัดทำความตกลงเขตการค้าเสรี
การแก้ไขปัญหาการค้าและความร่วมมือทางเศรษฐกิจกับประเทศในยุโรป เอเชียใต้ตะวันออกกลาง
แอฟริกา และกลุ่ม BIMSTEC
(ง) ตรวจสอบการปฏิบัติตามพันธกรณีของไทยกับประเทศในเอเชียใต้และยุโรป
(จ) ดำเนินการรักษาและปกป้องสิทธิและผลประโยชน์ทางการค้าของไทยกับประเทศในยุโรป
เอเชียใต้ ตะวันออกกลาง แอฟริกา และกลุ่ม BIMSTEC
(ฉ) ให้คำปรึกษาแนะนำแก่ภาครัฐและเอกชนในด้านการใช้สิทธิและการปฏิบัติตามพันธกรณีและความร่วมมือทางเศรษฐกิจของไทยกับประเทศในยุโรป
เอเชียใต้ ตะวันออกกลาง และแอฟริกา
(๕) สำนักอเมริกาและแปซิฟิก
(ก) ประชุมเจรจาจัดทำความตกลงเขตการค้าเสรีในระดับทวิภาคี
อาทิ ไทย - ออสเตรเลีย ไทย - นิวซีแลนด์ ไทย - สหรัฐฯ ไทย - เปรู และระดับภูมิภาค เช่น
อาเซียน - ออสเตรเลีย/นิวซีแลนด์
(ข) ประชุมเจรจาการค้าและความร่วมมือทางเศรษฐกิจในระดับทวิภาคีกับประเทศในภูมิภาคอเมริกาและแปซิฟิก
(ค) วิเคราะห์ เสนอแนะนโยบาย กลยุทธ์ และท่าทีในการเจรจาจัดทำความตกลงเขตการค้าเสรี
การแก้ไขปัญหาการค้าและความร่วมมือทางเศรษฐกิจกับประเทศในภูมิภาคอเมริกาและแปซิฟิก
(ง) ตรวจสอบการปฏิบัติตามพันธกรณีของไทยกับประเทศในภูมิภาคอเมริกาและแปซิฟิก
(จ) ดำเนินการรักษาและปกป้องสิทธิและผลประโยชน์ทางการค้าของไทยกับประเทศในภูมิภาคอเมริกาและแปซิฟิก
(ฉ) ให้คำปรึกษาแนะนำแก่ภาครัฐและเอกชนในด้านการใช้สิทธิและการปฏิบัติตามพันธกรณีและความร่วมมือทางเศรษฐกิจของไทยกับประเทศในภูมิภาคอเมริกาและแปซิฟิก
(๖) สำนักอาเซียน
(ก) ประชุมเจรจาความร่วมมือทางเศรษฐกิจอาเซียนและอาเซียนกับประเทศคู่เจรจาในระดับเจ้าหน้าที่อาวุโส
รัฐมนตรีเศรษฐกิจ และผู้นำอาเซียน
(ข) วิเคราะห์ เสนอแนะนโยบาย กลยุทธ์ และท่าทีการเจรจาการค้าภายใต้กรอบอาเซียนและอาเซียนกับประเทศคู่เจรจา
(ค) ตรวจสอบการปฏิบัติตามพันธกรณีความตกลงการค้าภายใต้กรอบอาเซียนของไทยและสมาชิก
(ง) ดำเนินการรักษาและปกป้องสิทธิและผลประโยชน์ทางการค้าของไทยในฐานะหน่วยงานติดตามตรวจสอบ
(ACB : ASEAN Compliance Body) และระงับข้อพิพาทของอาเซียน
(DSM : Dispute Settlement Mechanism)
(จ) ให้คำปรึกษาแนะนำแก่ภาครัฐและเอกชนในด้านการใช้สิทธิและการปฏิบัติตามพันธกรณีของไทยภายใต้กรอบอาเซียน
(๗) สำนักวิเคราะห์สินค้าอุตสาหกรรม
(ก) วิเคราะห์ และประเมินศักยภาพการแข่งขันสินค้าอุตสาหกรรมของไทยเพื่อเสนอข้อคิดเห็นและแนวทางในการใช้ประโยชน์และการปรับตัวเพื่อรองรับผลการเจรจาการค้า
(ข) เสริมสร้างความรู้ความเข้าใจผลการเจรจาการค้าระหว่างประเทศและการใช้ประโยชน์ให้กับทุกภาคส่วน
(ค) จัดทำ Product Profiles สินค้าอุตสาหกรรมที่สำคัญของไทย
รวมทั้งข้อมูลสนับสนุนการเจรจาสินค้าอุตสาหกรรมในทุกกรอบเวที
(ง) วิเคราะห์ ภาพรวมเศรษฐกิจการค้าและนโยบาย/ยุทธศาสตร์สินค้าอุตสาหกรรมของไทย
(๘) สำนักสารสนเทศการเจรจา
(ก) สร้างและพัฒนาระบบสารสนเทศการเจรจาการค้าระหว่างประเทศ
(Trade Negotiation Intelligence)
(ข) พัฒนาศูนย์ข้อมูลกลาง (Data Center)
ของกรมเจรจาการค้าระหว่างประเทศเพื่อสนับสนุนการเจรจาการค้าระหว่างประเทศและบริการ
และพัฒนาการค้าของไทยสู่สากลในเชิงตลาดพาณิชย์ อิเล็กทรอนิกส์ (Electronic
Commerce หรือ e-Commerce)
(ค) พัฒนาระบบสารสนเทศเพื่อสนับสนุนการทำงานรัฐบาลอิเล็กทรอนิกส์
(e-Government)
(ง) พัฒนากลไกด้านการบริการโดยใช้เทคโนโลยีสารสนเทศเพื่อเพิ่มขีดความสามารถในการให้บริการแก่ประชาชน
(จ) สร้างและพัฒนาระบบสารสนเทศเพื่อสนับสนุนภารกิจ/ยุทธศาสตร์ของกรม
(๙) สำนักเจรจาสินค้าเกษตร
(ก) ประชุมเจรจาด้านการค้าสินค้าเกษตร มาตรการด้านสุขอนามัยพืช
(SPS) สิ่งแวดล้อม ในระดับพหุภาคี ภูมิภาค และทวิภาคี
(ข) วิเคราะห์ เสนอแนะนโยบาย กลยุทธ์ และท่าทีการเจรจาการค้าสินค้าเกษตร
SPS และสิ่งแวดล้อมในทุกกรอบเวที
(ค) ตรวจสอบการปฏิบัติตามพันธกรณีและข้อผูกพันสินค้าเกษตร
SPS และสิ่งแวดล้อมของไทยและประเทศคู่ค้า
(ง) ดำเนินการรักษาและปกป้องสิทธิและผลประโยชน์ทางการค้าสินค้าเกษตรของไทยภายใต้กระบวนการระงับข้อพิพาทในกรอบ
WTO
(จ) ให้คำปรึกษาแนะนำแก่ภาครัฐและเอกชนในด้านการใช้สิทธิและการปฏิบัติตามพันธกรณีของไทยในด้านการค้าสินค้าเกษตร
SPS และสิ่งแวดล้อม
(ฉ) จัดทำ Product Profiles สินค้าเกษตรที่สำคัญของไทย
รวมทั้งข้อมูลสนับสนุนการเจรจาสินค้าเกษตรในทุกกรอบเวที
(๑๐) สำนักเอเชีย
(ก) ประชุมเจรจาจัดทำความตกลงเขตการค้าเสรีในระดับทวิภาคี
อาทิ ไทย  จีน ไทย - ญี่ปุ่น ไทย - เกาหลี และระดับภูมิภาค เช่น อาเซียน
- จีน อาเซียน - ญี่ปุ่น และ อาเซียน - เกาหลี เป็นต้น
(ข) ประชุมเจรจาการค้าและความร่วมมือทางเศรษฐกิจในระดับทวิภาคีกับประเทศในอาเซียนและเอเซียตะวันออก
(ค) วิเคราะห์ เสนอแนะนโยบาย กลยุทธ์ และท่าทีในการเจรจาจัดทำความตกลงเขตการค้าเสรี
การแก้ไขปัญหาการค้าและความร่วมมือทางเศรษฐกิจกับประเทศคู่ค้าในอาเซียนและเอเซียตะวันออก
รวมทั้งกรอบความร่วมมือทางเศรษฐกิจในระดับอนุภูมิภาค
(ง) ตรวจสอบการปฏิบัติตามพันธกรณีของไทยกับประเทศในเอเชียตะวันออก
(จ) ดำเนินการรักษาและปกป้องสิทธิและผลประโยชน์ทางการค้าของไทยกับประเทศในเอเชียตะวันออก
(ฉ) ให้คำปรึกษาแนะนำแก่ภาครัฐและเอกชนในด้านการใช้สิทธิและการปฏิบัติตามพันธกรณีของไทยภายใต้กรอบเอเซียนกับเอเชียตะวันออก
(ช) เป็นฝ่ายเลขานุการของ ASEAN Hub
(๑๑) สำนัก FTA และทวิภาคี
(ก) ประสาน จัดทำแผนการประชุมเจรจา
(ข) ประสาน จัดภาพรวมนโยบาย และกลยุทธ์การเจรจาของไทย
(ค) ประสาน จัดทำภาพรวมความคืบหน้าของการเจรจาจัดทำความตกลงเขตการค้าเสรีและการเจรจาในระดับทวิภาคีของไทย
(ง) ประสานและติดตามการใช้สิทธิประโยชน์ การแก้ไขปัญหา
และการจัดทำมาตรการปรับตัวรองรับผลการเจรจา
(จ) ประสาน กนศ./คณะกรรมการยุทธศาสตร์การเจรจาการค้าระหว่างประเทศและคณะกรรมการอื่นที่เกี่ยวข้องกับการเจรจา
(ฉ) ประสานและจัดทำข้อมูล คำบรรยาย และสุนทรพจน์สำหรับผู้บริหาร
(ช) ให้ข้อมูลและตอบข้อซักถามเกี่ยวกับความตกลงเขตการค้าเสรี
(๑๒) สำนักประชาสัมพันธ์และประสานงานรัฐสภา
(ก) วางแผนและดำเนินการประชาสัมพันธ์ เพื่อสร้างความรู้ความเข้าใจต่องานด้านการค้าระหว่างประเทศและเสริมสร้างภาพลักษณ์ที่ดีให้แก่หน่วยงาน
(ข) ติดตามและตรวจสอบข่าวจากสื่อต่างๆ และชี้แจงข้อเท็จจริง
(ค) จัดทำเอกสารเผยแพร่และสื่อประชาสัมพันธ์
(ง) ประสานงานกับรัฐสภาและคณะกรรมาธิการต่างๆ เพื่อชี้แจงข้อเท็จจริงและสถานะการเจรจาการค้าระหว่างประเทศ
(จ) พัฒนา และให้บริการค้นคว้าเอกสาร/ข้อมูลห้องสมุดกรม/ศูนย์ข้อมูลเจรจาการค้าระหว่างประเทศ
รวมทั้งประสานและอำนวยความสะดวกด้านโสตทัศนูปกรณ์
(ฉ) ศูนย์ตอบข้อซักถามเกี่ยวกับการเจรจาการค้าระหว่างประเทศ
(๑๓) กองพัฒนาระบบบริหารและแผนงาน
(ก) วิเคราะห์นโยบายรัฐบาล และแผนพัฒนาเศรษฐกิจและสังคมแห่งชาติ
แผนการบริหารราชการแผ่นดินและแผนยุทธศาสตร์กระทรวงพาณิชย์ เพื่อจัดทำแผนยุทธศาสตร์/แผนปฏิบัติราชการ
๔ ปี/แผนปฏิบัติราชการประจำปี
(ข) จัดทำคำรับรองการปฏิบัติราชการ และรายงานผลการปฏิบัติราชการตามคำรับรองการปฏิบัติราชการ
(ค) สนับสนุนการดำเนินการตามแผนปฏิรูประบบบริหารงานภาครัฐให้เป็นไปตามเป้าหมายที่กำหนด
(ง) ให้คำปรึกษา เร่งเร้า ประสานและกำกับดูแลการบริหารของหน่วยงานให้เป็นไปตามเจตนารมณ์ของ
พ.ร.บ. ระเบียบบริหารราชการแผ่นดิน ฉบับที่ ๕ พ.ศ. ๒๕๔๕ (มาตรา ๓/๑)
(จ) ประสานการดำเนินกับ ก.พ.ร. รวมทั้งการจัดทำรายงานประจำปีเกี่ยวกับพัฒนางานราชการเสนอต่อ
ก.พ.ร. และเผยแพร่สู่สาธารณะ
(ฉ) ประสาน และรายงานผลการปฏิบัติงานตามแผนยุทธศาสตร์ของรัฐบาลและแผนพัฒนาเศรษฐกิจและสังคมแห่งชาติ
(ช) ประสานและรายงานผลการดำเนินงานตามระบบควบคุมภายใน

สถานที่ติดต่อขอรับข้อมูลข่าวสาร
ศูนย์บริการข้อมูลข่าวสาร ห้องสมุดพิสูจน์พาณิชย์ลักษณ์
ชั้น ๓ กรมเจรจาการค้าระหว่างประเทศ ๔๔/๑๐๐ ถนนนนทบุรี ๑ อำเภอเมือง จังหวัดนนทบุรี
๑๑๐๐๐ โทร. ๐-๒๕๐๗-๗๒๐๙-๑๒ โทรสาร ๐-๒๕๔๗-๕๖๑๑

ประกาศ
ณ วันที่ ๒๓ มีนาคม พ.ศ. ๒๕๕๐
ชุติมา
บุณยประภัศร
อธิบดีกรมเจรจาการค้าระหว่างประเทศ

วัชศักดิ์/ผู้จัดทำ
๒๒
พฤษภาคม ๒๕๕๐

[๑]
ราชกิจจานุเบกษา เล่ม ๑๒๔/ตอนพิเศษ ๕๙ ง/หน้า ๓๓/๑๖ พฤษภาคม ๒๕๕๐